hu is is is en is da is pt is en is en en fi is en is is is is is en is en is is is en is en is et is et is is is en is en is en is cs is is is is is is is en is is en is en sv is is is is is is cs is is is en is is is is is lt is is is is is is is is is is da is is is lt is is is is sk is is ceb is is is id is is is is de de is en is pt is is is cs nl sk pl is is is is is is is ceb is is is hu is is hu cs is is is is is sq is pl is is is is is cs is de is de es hbs_lat is is cs is is ca is is lt is is ur hu hu is sk cs pl is is is is is is is pl is is is is is is is is ceb is hu en hbs_lat en is is is is cs is is da is sv sq is is is is sk is is is is sv is is is is is is is is ceb is is is en is da is pt de is is id is is is id is is is is is is cs is is is is is is is is pt is ca is is fi es is is is is cs is is is en is is is is is lt is is is is cs is de is is is is is is is is is en is da is es
Mismunur á nafnverði skuldabréfs með vöxtum og verðbótum og markaðsverði þess á kaupdegi. Dæmi: Nafnverð skuldabréfs er 100, áfallnir vextir og verðbætur eru 7, samtals 107. Ef markaðsverð er 97 eru afföll 10 eða 9,3%. Afföllin verða hærri eftir því sem meiri munur er á nafnvöxtum og ávöxtunarkröfu og eftir því sem tíminn er lengri. Ávöxtun skuldabréfa getur myndast með vöxtum eða afföllum eða hvoru tveggja. Sjá einnig 'Ávöxtunarkrafa'.
Þegar talað er um áhættu í verðbréfaviðskiptum er átt við hættuna á því að ávöxtunin verði ekki sú sem stefnt var að þegar viðskiptin voru gerð. Það stafar oftast af sveiflum sem ávallt verða á verði skuldabréfa og hlutabréfa. Aðrir þættir, eins og vextir, verðbólga, taprekstur og vanskil, gera viðskipti með verðbréf sömuleiðis áhættusöm.
Ávöxtun getur myndast með vöxtum, afföllum og gengishagnaði. Dæmi: Skuldabréf ber 5% nafnvexti en er selt með afföllum þannig að ávöxtunin verður 8%. Þegar skuldabréf er verðtryggt er jafnan talað um ávöxtun umfram verðbólgu eða raunávöxtun. Ávöxtun hlutabréfa getur myndast með arði og söluhagnaði.
Ávöxtunarkrafa (e: yield to maturity)
Krafa sem kaupandi skuldabréfs gerir til ávöxtunar á fé sínu. Dæmi: Sá sem á 100.000 kr. nú en vill eiga 110.000 kr. eftir eitt ár gerir kröfu um 10% ávöxtun á fé sitt (100.000x1,10=110.000).
Verð sem fjárfestar geta fengið fyrir hverja einingu eða krónu nafnverðs við sölu verðbréfa.
LIBOR (e: London Interbank Offered Rate)
Millibankavextir í London. Sú vaxtaprósenta sem stærstu alþjóðlegu bankarnir í London nota þegar þeir veita lán sín á milli.
Markaðsverð (e: market price)
Það verð sem fjárfestar, markaðurinn, eru tilbúnir að greiða fyrir ákveðið verðbréf. Markaðsverð er í raun nafnvirði bréfanna margfaldað með því gengi sem um ræðir.
Heildarverðmæti flokks verðbréfa, t.d. heildarverðmæti hlutabréfa í ákveðnu fyrirtæki eða heildarverðmæti hlutabréfa á ákveðnum markaði, t.d. þeim íslenska. Í orðinu felst sú staðreynd að verðmæti viðkomandi verðbréfa felst í þeim fjármunum sem kaupendur eru tilbúnir að greiða fyrir viðkomandi bréf.
Millibankavextir (e: interbank rate)
Vextir sem bankar notast við í viðskiptum sín í milli. Bankar sem hafa gott lánshæfi njóta hagstæðari vaxtakjara en þeir sem það ekki hafa. Millibankalán taka mið af slíkum vöxtum. Sjá 'LIBOR'.
Nafnvextir (e: nominal rate)
Vextir sem eru skráðir á skuldabréf og segja til um þá prósentu af höfuðstól sem útgefandi skuldabréfs skuldbindur sig til að greiða eigandanum í formi vaxta á hverjum vaxtagjalddaga.
Nafnvirði, nafnverð (e: nominal value)
Bókfært, eða skráð, virði verðbréfa. Lögum samkvæmt skal telja fram verðmæti hlutabréfa og annarra verðbréfa á nafnvirði þeirra en ekki markaðsvirði.
Raunávöxtun (e: real return)
Ávöxtun umfram verðbólgu, þ.e. ávöxtun umfram hækkun viðmiðunarvísitölu. Frá 1. apríl 1995 hefur oftast verið miðað við vísitölu neysluverðs þegar raunávöxtun er reiknuð. Dæmi: Ávöxtun er 7%, verðbólga er 2%, raunávöxtun er þá 4,9% (1,07/1,02 =1.049).
Raunvextir (e: real rate, real yield)
Vextir umfram verðbólgu, þ.e. vextir af skuldabréfi umfram hækkun viðmiðunarvísitölu. Algengast er að miða við lánskjaravísitölu þegar reiknaðir eru raunvextir skuldabréfa. Nafnvextir af verðtryggðu skuldabréfi eru sömu og raunvextir. Dæmi: Nafnvextir óverðtryggðs skuldabréfs eru 8%, verðbólgan er 3%, raunvextir eru þá 4,85% (1,08/1,03=1.0485).
Skjal þar sem fram kemur viðurkenning á að tekin hafi verið peningafjárhæð að láni. Lántakandinn lofar að greiða skuldina aftur á tilteknum degi og greiða jafnframt vexti af henni eins og mælt er fyrir á skuldabréfinu. Tryggingar skuldabréfa geta verið með ýmsum hætti, t.d. sjálfskuldarábyrgð eða veð, en einnig ábyrgð t.d. banka eða ríkissjóðs. Skuldabréf geta verið til langs eða skamms tíma.
Skuldabréfasafn (e: bond portfolio)
Safn skuldabréfa úr mörgum mismunandi flokkum með mismunandi einkennum, s.s. lánstíma, vöxtum og útgefendum. Þetta er ekki ósvipað hlutabréfasafni en tilgangurinn með því að eiga safn er að takmarka áhættu og freista þess að hámarka ávöxtunarmöguleika miðað við þá áhættu.
Skuldabréfasjóður (e: bond fund)
Verðbréfasjóður sem á eingöngu skuldabréf.
Staðalfrávik (e: standard deviation)
Tölfræðileg stærð sem notuð er til að mæla sveiflur frá meðaltali, t.d. sveiflur á ávöxtun verðbréfa. Hátt staðalfrávik gefur til kynna tiltölulega miklar sveiflur á verði viðkomandi hlutabréfs og því meiri áhættu. Lágt staðalfrávik er hins vegar lýsandi fyrir flestar gerðir skuldabréfa enda er ávöxtun þeirra nokkuð fastmótuð. Gengi hlutabréfa fylgir nokkuð nákvæmt 'normaldreifingu' en það er tölfræðilegt hugtak yfir ákveðið eðli þeirra gilda sem gengi hlutabréfa getur tekið. Út frá þeirri tölfræðilegu forsendu er hægt að fullyrða að 68% mælinga verða innan eins staðalfráviks, frá meðaltali, og um 95% innan tveggja staðalfrávika. Þannig, út frá tölfræðilegu sjónarmiði, eru einungis um 5% líkur að gengi bréfa hækki/lækki yfir eða niður fyrir mörkin sem sett eru með tveimur slíkum staðalfrávikum. Hins vegar er mismunandi hve stórt staðalfrávik er á hlutabréfum fyrirtækja og þannig eiginlegum verðsveiflum og áhættu.
Sölugengi (e: offer price)
Verð sem greiða þarf fyrir hverja einingu eða krónu nafnverðs við kaup á verðbréfum.
Verðbólga er mælikvarði á þá þróun í verðlagi sem á sér stað í hverju þjóðfélagi. Ef brauð kostar 100 kr. í janúar en 110 kr. í árslok sama árs jafngildir það 10% verðbólgu. Margar ástæður gera verið fyrir því að verðbólga eykst en út í það verður ekki farið hér. Verðbólga er ástæðan fyrir svokölluðum verðbótum. Margar mismunandi vísitölur mæla þessa stærð, t.d. neysluverðsvísitala, lánskjaravísitala og byggingavísitala.
Vísitölur eru tölulegt safn upplýsinga sem sýna þróun á gefnu tímabili. Hlutabréfavísitölur eru t.d. samsafn af markaðsverði fyrirtækja eða gengi hlutabréfa þeirra, á ákveðnum verðbréfamarkaði, sem valin eru vegna fjölbreytileika (t.d. fyrirtæki í flutningsþjónustu, tæknigeira, matvælaiðnaði o.s.frv.) og talin eru endurspegla þróun viðkomandi verðbréfamarkaðar. Hækki öll fyrirtæki í verði, sem mynda slíka vísitölu, er talað um að markaðurinn hafi hækkað eða aukið virði sitt þó svo einungis sé um að ræða nokkur fyrirtæki á markaðnum hverju sinni. Dæmi um þetta er úrvalsvísitala Verðbréfaþings Íslands en þar hafa sjávarútvegsfyrirtæki ákveðið vægi, flutningafyrirtæki einnig og þannig mætti áfram telja. Vísitölur eru einnig mikið notaðar til að skýra verðlagsþróun og áhrif verðbólgu yfir tíma. Til dæmis má nefna framfærsluvísitölu, byggingarvísitölu, launavísitölu og lánskjaravísitölu. Þessar vísitölur sýna hlutfallslega þróun kostnaðar sem fólginn er í ákveðinni neyslu eða fjárfestingu yfir gefið tímabil. Þegar talað er um 5% verðbólgu á einu ári er oftar en ekki verið að vísa til 5% kostnaðaraukningar á þeim liðum sem mynda framfærsluvísitölu o.s.frv.
Leiðin að eigin húsnæði
Ábyrgðir og erlend innheimta
Leiðin að eigin húsnæði
Fjármögnun bíla og tækja
Ábyrgðir og erlend innheimta
Leiðin að eigin húsnæði
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE